ועדת המשנה לפיקוח על יישום חוק קידום התחרות בענף המזון, כנסת 19, פרוטוקול מספר 2, 2014-12-09 14:00

יעקב אשר: אני פותח את ישיבת ועדת המשנה ליישום חוק המזון, ישיבה שנייה.

יעקב אשר: כפי שאמרנו, אנחנו נמשיך לעשות את המעקב הזה אחת לחודש.

יעקב אשר: זה אפשרי גם בפגרה, אם ועדת ההסכמות תאפשר את זה.

יעקב אשר: אני מקווה שכן.

יעקב אשר: כמו שאמרתי בישיבה הקודמת, אני רואה חשיבות גדולה מאוד במעקב אחרי סגירת קצוות כאלה ואחרים, הטמעה.

יעקב אשר: לאחר מכן, כאשר החוק ייכנס לפועל, יש חשיבות לביצוע שלו.

יעקב אשר: כפי שאמרתי בישיבה הקודמת, התוצאה של הדברים האלה היא חשובה לכולם.

יעקב אשר: אין פה קואליציה, אין פה אופוזיציה, לכן לכל הבחירות ולכל מה שקורה כרגע אין שום השפעה, לא צריכה להיות השפעה על העניין הזה.

יעקב אשר: מה שחשוב לנו בסופו של דבר זה שיוקר המחיה במדינת ישראל ירד.

יעקב אשר: אני רוצה להתייחס בחיוב ובאהדה - היו על זה קולות עוד לפני שהתחילה מערכת הבחירות.

יעקב אשר: היום זה מתגבר יותר.

יעקב אשר: קוראים לזה כלכלת בחירות וכו' – לגבי הנושא של מע"מ 0 על מוצרי מזון בסיסיים.

יעקב אשר: חשוב מאוד לראות על מה זה יחול.

יעקב אשר: יכול להיות שהוא עוד צעד משלים - אני רואה את החיוכים, זה בסדר - להגיע למטרה.

יעקב אשר: אין שום ספק שהחוק הזה הוא זרוע אחת.

יעקב אשר: כולנו לא יודעים בסופו של יום איך זה יעבוד.

יעקב אשר: המטרה שלנו היא לנסות ולהגיע כמה שיותר למצב שהוא יהיה חוק פרקטי, אמיתי, שיביא את התוצאה שלו.

יעקב אשר: זו זרוע אחת.

יעקב אשר: זרוע שנייה בהחלט יכולה להיות הורדה של מע"מ על מוצרי יסוד בסיסיים.

יעקב אשר: צריך לתקוף את הבעיה מכמה מקומות.

יעקב אשר: אני מקווה מאוד שבממשלה הבאה, איך שלא תהיה ומה שלא תהיה, אולי הדברים האלה , אם ייעשו נכון, בשום שכל ובהתייעצות עם אנשי המקצוע, לא בכוחנות, יביאו להורדת מחירי המזון.

יעקב אשר: אנחנו נעשה את הישיבה כמו שעשינו בפעם הקודמת.

יעקב אשר: אני מבקש לשמוע מהממונה על ההגבלים על התקדמות הדברים, על נקודות, בעיות שיש עדיין לפתור.

יעקב אשר: בישיבה הקודמת אחת הטענות הבסיסיות הייתה חוסר בהירות.

יעקב אשר: חוסר בהירות עלול לגרום לכך שהתהליך לא יתחיל.

יעקב אשר: לפחות לגבי חלק מהיושבים כאן והנציגים שלהם זה יכול לגרום למצב שאי אפשר יהיה לסגור הסכמים.

יעקב אשר: נתחיל בסקירה שלך, אחר כך בסקירה של הרשות להגנת הצרכן לגבי ההתקדמות שלהם בנושא, ולאחר מכן נשמע את ההערות, את השאלות.

יעקב אשר: תהיה התייחסות שלכם, דיויד, גברת פינקוס ואחרים, לדברים שיעלו פה.

יעקב אשר: הייתי רוצה ומקווה שכשיתחיל החוק תהיה איזו שהיא מדידה.

יעקב אשר: יש מדדים כאלה ואחרים.

יעקב אשר: אני לא הכלכלן שיודע להגיד איזה מדד נכון לדברים האלה, אבל צריך שיגיע אחת לכמה זמן לוועדה המורחבת, לא רק לוועדת המשנה - -

<עירית פיליפ: סעיף 56 בחוק אומר את זה.

<עירית פיליפ: הוא מדבר על דיווח לוועדה לגבי מחירים חצי שנה מכניסת החוק לתוקף.

יעקב אשר: על פי איזה מדד?

יעקב אשר: מה זה הדיווח הזה?

יעקב אשר: האם יש איזה שהוא מדד שקיים היום ויכול לתת לנו תמונת מצב על מנת לראות מה קורה כמה חודשים אחרי שהחוק התחיל לעבוד?

יעקב אשר: האם ירדו המחירים, או שאנחנו מחטיאים את המטרה ונצטרך לתקן תוך כדי תנועה?

<אתי בנדלר: הדיווח צריך להיות דיווח נרחב.

<אתי בנדלר: בכוונה ניסחנו את זה בצורה כזאת.

<אתי בנדלר: סעיף 56 לחוק אומר כך: "שר הכלכלה ידווח לוועדת הכלכלה של הכנסת, אחת לשנה, על יישום הוראות חוק זה, ובכלל זה על השפעתו על הגברת התחרותיות בענף המזון ובתחום מוצרי הצריכה ועל השינויים במחירי המצרכים, וכן על מספר היישומים הפעילים לשם השוואת שוטפת של מחירי מצרכים בהתאם לסעיף 30.

<אתי בנדלר: דיווח ראשון לפי סעיף זה יהיה בתום 6 חודשים מיום התחילה".

יעקב אשר: יכול להיות שיהיה כלי נוסף שאנחנו בוועדת המשנה נרצה להשתמש בו.

<אתי בנדלר: זאת בדיוק הייתה המטרה של העניין הזה: ככל שתקום ועדת משנה בכנסת הבאה.

<דיויד גילה: אנחנו ערוכים ליישום של החוק ב-15 בינואר.

<דיויד גילה: הוצאנו כבר טיוטה סופית של פטור הסדרנות.

<דיויד גילה: הטיוטה פורסמה ברשומות.

<דיויד גילה: הוצאנו את הנוסח העדכני של הפטור לגבי התערבות במחיר לצרכן.

<דיויד גילה: זה הנוסח הכמעט סופי.

<דיויד גילה: הוא כפוף לשינויי נוסח שתלויים במשרד המשפטים.

<דיויד גילה: המהות תישאר אותה מהות שפרסמנו באתר האינטרנט של הרשות.

<דיויד גילה: זה מוכן.

יעקב אשר: כשאתה אומר מוכן, זה מוכן מבחינתך.

יעקב אשר: השאלה כמה זמן ייקח למשרד המשפטים.

<אורי שוורץ: משרד המשפטים ער ללוחות הזמנים.

<אורי שוורץ: אנחנו פרסמנו את הנוסח הסופי, כדי שכל מי שצריך להסתמך על זה יוכל לדעת שמבחינתנו זו הנוסחה.

יעקב אשר: זה כבר עבר איזה שהוא רולינג כזה או אחר.

<אורי שוורץ: אנחנו מעריכים שההערות של משרד המשפטים יהיו הערות טכניות לניסוח, לא למהות.

<דיויד גילה: יש טיוטה שפורסמה להערות הציבור לגבי מה הוא מצרך חדש.

<דיויד גילה: יש גילויי דעת סופיים לגבי איך מחשבים את העלות השולית, איך מודדים את שטח המדף.

<דיויד גילה: יש לנו מסמך של שאלות ותשובות שמסתמך על כל השאלות שנשאלנו במהלך הזמן ואת כל התשובות שענינו.

<דיויד גילה: יש 23 שאלות ותשובות באתר הרשות.

<דיויד גילה: זה נגיש לציבור.

<דיויד גילה: היו לנו 3 מפגשים עם התאחדות התעשיינים, 2 מפגשים עם איגוד לשכות המסחר.

יעקב אשר: אחרי הישיבה הקודמת שלנו?

<דיויד גילה: אחד היה אחרי.

<דיויד גילה: היה מפגש של שולחנות עגולים של אנשי הרשות והצוות עם אנשים מהשוק ויועציהם.

<דיויד גילה: היו 4 כנסים שעסקו בחוק המזון, בהם הסברנו לגבי הרציונל של החוק, המטרות שלו והתכנים שלו.

<דיויד גילה: הדלת שלנו עדיין פתוחה לכל שאלה נוספת.

<דיויד גילה: יש לנו שני צוותים ייעודיים ליישום החוק.

<דיויד גילה: אחד במחלקה הכלכלית שלנו, אחד במחלקה המשפטית, עם אנשי קשר שיענו על כל שאלה שתבוא מהשוק.

יעקב אשר: האם אתה מזהה פער בהבנת הדברים או בהטמעה שלהם בין הקמעונאיים הגדולים, שהמערכות שלהם יותר גדולות והם יותר נמצאים בתוך העניין, לבין הקמעונאיים הבינוניים והקטנים?

יעקב אשר: לכאורה יש בו היגיון מסוים.

יעקב אשר: השאלה אם זה נכון או לא.

<דיויד גילה: יכול להיות.

<דיויד גילה: לא זיהינו פער כזה.

<דיויד גילה: הפערים באופן כללי הלכו ונסגרו עם הזמן.

<דיויד גילה: כל מיני דברים שלא היו מובנים הלכו ונעשו יותר ויותר מובנים.

<דיויד גילה: אנחנו נמצאים עכשיו במצב שהדברים הרבה יותר ברורים ממה שהם היו קודם.

יעקב אשר: הרשות להגנת הצרכן, אני מבין שנערכה ישיבה.

<תמר פינקוס: נערכה ישיבה.

<תמר פינקוס: אני מוכרחה להבהיר ולחזור על הטעות שהייתה כאן בישיבה הקודמת.

<תמר פינקוס: זאת לא הייתה הישיבה הראשונה.

<תמר פינקוס: עד הישיבה עכשיו שערכנו עשינו מספר מפגשים לצורך ליבון השאלות.

<תמר פינקוס: לא כל העמדות התקבלו.

<תמר פינקוס: זה לא אומר שלא היו מפגשים .

<תמר פינקוס: התקנות היו ידועות.

<תמר פינקוס: ידענו מה יהיה שם עוד לפני שזה נכתב.

<תמר פינקוס: קיימנו ישיבה.

<תמר פינקוס: הקשבנו בקשב רב לטענות.

<תמר פינקוס: היו מספר נקודות שעלו לגבי שני דברים שהם ראו כמהותיים.

<תמר פינקוס: פנינו עם זה ליועץ שלנו, שאמר שזה לא מצריך תיקון תקנות אלא שינוי של איזו מילה.

<תמר פינקוס: אני בתור טכנופובית ידועה לא רוצה לקלקל, להגיד מושגים שלא נכונים, לשבש כאן את העובדות ולגרום לסערה.

<תמר פינקוס: טענה נוספת שעלתה הייתה על כך שבמתכונת של התקנות אי אפשר יהיה להביא לידיעת הציבור שיש מבצע על מבצע על מבצע.

<תמר פינקוס: גם לזה יש תשובה.

<תמר פינקוס: אני רק רוצה להבהיר, עוד לפני התשובה, שאנחנו מברכים על מבצעים.

<תמר פינקוס: אנחנו לא יכולים להתעלם מזה שכשעושים מבצע על מבצע על מבצע על מבצע לגבי אותו מוצר, אז גם אם הכוונה טובה, זה בא בסופו של דבר כדי לערפל את חושיי ושאני אני אגיד, וואו , כל כך הרבה מבצעים, בטוח זה זול, בלי שאני אבין במה מדובר.

<תמר פינקוס: אנחנו בעד שקיפות.

<תמר פינקוס: ענת תסביר את הקטע הזה.

<תמר פינקוס: התקנות שלנו פורסמו ב-20 בנובמבר.

<תמר פינקוס: הם ייכנסו לתוקף תוך חצי שנה - 20 במאי 2015.

<תמר פינקוס: אנחנו עושים סבב עם אמון הציבור, עם התאחדות התעשיינים ועם איגוד לשכות המסחר.

<תמר פינקוס: כיוון שזה ייכנס לתוקף רק ב-20 במאי, ועוד קבענו שוט גם עם ההתאחדות, אנחנו נעשה עוד פגישות כדי להסביר את התקנות במלואן, עם התיקונים הקטנים שאנחנו עושים.

<תמר פינקוס: אנחנו נשמח לדווח על זה לוועדה.

<ענת בן עזרא: יש כמה טענות שעלו מאנשי המחשוב שלהם.

<ענת בן עזרא: אני לא חושבת שזה המקום להסביר מה צריך ומה לא צריך.

<ענת בן עזרא: הבנו שכדי שזה יהיה יותר פשוט צריך לעשות משהו אחיד.

<ענת בן עזרא: זה לא משהו שמצריך תקנות.

יעקב אשר: היו שתי נקודות.

יעקב אשר: קודם כל, משהו שיהיה אחיד שיכול להוזיל עלויות.

יעקב אשר: אם ישתמשו בתוכנה כזאת אחרת, ואל תסבכו אותי גם בעניין הזה, יכול להיות שאפשר להוזיל.

<ענת בן עזרא: בנושא של תכנות זה או אחר או תוכנה זו או אחרת, יועץ המחשוב שלנו בא ואמר שאי אפשר לכפות על אף אחד.

<ענת בן עזרא: תוכנה מסוימת יכולה לעלות יותר אם אתה רוצה להשקיע.

<ענת בן עזרא: עסק קטן יכול לחשוב שהתוכנה פחות טובה לו והוא לא רוצה להשקיע את המשאבים.

<ענת בן עזרא: הם צריכים לתת את המענה הנכון למה שדרשנו בתקנות.

יעקב אשר: אתם רוצים את התוצאה הסופית, לא משנה איך הם מגיעים אליה.

יעקב אשר: זה הליך גמיש יותר ממה שהיה בהתחלה.

<ענת בן עזרא: אנחנו אף פעם לא הכרחנו אף אחד.

יעקב אשר: לא אמרתי שאתם.

<ענת בן עזרא: באשר לנקודות הקטנות לגבי פישוט התהליך.

<ענת בן עזרא: אנחנו חשבנו שזה אפשרי.

<ענת בן עזרא: זה לא מצריך שינוי של התקנות.

<ענת בן עזרא: הם פשוט רצו שיהיה משהו אחיד, שיהיה איזה מלל באנגלית.

<ענת בן עזרא: אנחנו נכניס את זה, נשלח לכולם את הנושא.

<ענת בן עזרא: כמו שתמר פירטה לגבי המבצעים, אני לא חושבת שזה המקום מבחינה מחשובית לבוא ולהגיד.

<ענת בן עזרא: זה באמת באמת מסבך את העניין.

<ענת בן עזרא: התייעצנו עם איש המחשוב שישב על זה הרבה קודם.

<ענת בן עזרא: הוא הקשיב להם בקשב רב.

<ענת בן עזרא: הוא אמר שזה לא יכול לתת מענה לכל המבצעים ושכל דבר שנעשה יחטא למטרה.

<ענת בן עזרא: יש מקום שבו הם יכולים לכתוב מלל ברור לצרכן לגבי המבצע הנוסף או מבצע על מבצע, כך שהצרכן יוכל לשקול בכובד ראש מה הוא בוחר ולאן ללכת.

<ענת בן עזרא: דוגמה של מבצע לשני מוצרים, כאשר אחד מהם הוא הזול מביניהם.

<ענת בן עזרא: אני כצרכן לא כותבת איזה מוצר אני רוצה, כי כתוב הזול מביניהם.

<ענת בן עזרא: אני לא אדע איזה מוצר אני ארצה לבחור באותו רגע.

<ענת בן עזרא: אם הם לא יתנו לי את האפשרות במלל לכתוב את המוצר הזול מביניהם, אני לא אדע לעשות את החישוב שלי.

<ענת בן עזרא: צריך להשאיר את זה פתוח.

<ענת בן עזרא: זה יהיה גלוי לצרכן.

<ענת בן עזרא: זה יהיה כתוב במלל ברור.

<ענת בן עזרא: הצרכן יוכל לעשות את החישוב מה הזול מביניהם.

<תמר פינקוס: הטענה שעלתה בפעם הקודמת הייתה לגבי חובות אפליקטורים.

יעקב אשר: אדוני העלה את זה בישיבה הקודמת.

<תמר פינקוס: זה נכון שהחוק בנוסחו היום לא מטיל אף חובה על האפליקטורים.

<תמר פינקוס: האפליקטור יכול לבחור לפרסם שתי רשתות, שלוש או אחת.

יעקב אשר: זה יכול לעוות.

<תמר פינקוס: אני לא יודעת אם לעוות, אבל ברשת אחת הוא יפרסם את הכל, ברשת אחרת הוא לא יפרסם את הכל.

<תמר פינקוס: השאלה אם נוכל לאכוף עליו עניין של הטעיה היא שאלה משפטית.

<תמר פינקוס: הנחת היסוד היא שהאפליקטור ירצה להיות רלוונטי.

<תמר פינקוס: אם הוא לא יפרסם את הכל, הוא לא יהיה רלוונטי ולא ישתמשו באפליקציה שלו.

<תמר פינקוס: אם יהיה איזה שהוא אפליקטור שיבוא ויגיד: אנא, תשתמשו באפליקציה שלי, אני הכי טוב, אני הכי עדכני, אני הכי אמין, אני היחיד שמספר לכם הכל, כשבפועל הוא לא עושה את זה, נפתחה לנו הדלת להאשים אותו בהטעיה, בין אם זה כתוב בחוק או לא, משום שהוא מודה בפרסום שהוא הכי טוב.

<תמר פינקוס: אם האפליקטור לא נותן שום פרסום אלא פשוט עושה מה שעושים היום, בוחר לשים רק חלק מהדברים בזה ובאחר לא, השאלה יותר מסובכת.

<תמר פינקוס: אנחנו נצטרך לבחון כל מקרה לגופו.

<תמר פינקוס: יכול להיות שיהיו מקרים שלא נוכל לאכוף את החוק, יכול להיות שיהיו מקרים שכן.

יעקב אשר: הייתה הצעה בזמנו שאולי המדינה תקים את המאגר הזה וכו'.

<תמר פינקוס: אנחנו נותנים את הלינק למאגרים.

יעקב אשר: אני לא יודע מה מערכת החוקים של מדינת ישראל יכולה לתת היום.

יעקב אשר: היא נתנה דוגמה למה שכן.

יעקב אשר: אפשר יהיה, אם תהיה הטעיה חמורה.

יעקב אשר: השאלה אם אי אפשר לעשות איזה סוג של מכשול או איזה שהוא סוג של התחייבות כזאת או אחרת מחוץ למערכת שקיימת היום, כך שמי שיפרסם או אמור לפרסם אפליקציה שתרצה לעשות את השירות הזה שאנחנו כל כך רוצים אותו, יהיה מחויב לאיזה שהם כללים מסוימים.

יעקב אשר: יכול להיות מצב שאותם אפליקטורים מפרסמים כל מיני גופים שיש להם עניין להטעות.

יעקב אשר: האם יש איזה משהו שאפשר לעשות כמחסום, אולי לא הכי גבוה בעולם, בלי חקיקה או בלי הליך מסורבל שאנחנו לא רוצים, ודאי לא היום.

<תמר פינקוס: הכי טוב זה חקיקה.

<אתי בנדלר: השאלה הזאת עלתה במהלך הדיונים.

<אתי בנדלר: היא עלתה על ידי הרשתות הגדולות.

<אתי בנדלר: הם טענו שמכיוון שהאפליקטורים הם פרטיים הם יוכלו לעשות מה שהם רוצים עם המידע, להחליט איזה רשתות לקדם, לא לקדם, איך לפרסם וכו'.

<אתי בנדלר: עמדת כל נציגי הממשלה הייתה נגד באופן מוחלט.

<אתי בנדלר: הם אמרו שהם לא רוצים לעשות שום רגולציה.

יעקב אשר: כי הם לא רוצים לקחת אחריות, הם לא רוצים לשלם על זה כסף וכו'.

<אתי בנדלר: אם יהיה פרסום מטעה, אפשר יהיה לבדוק את זה ברמה שאולי הם עצמם עוסקים שמטעים את הצרכן לפי ההוראות בחוק הגנת הצרכן.

<אתי בנדלר: אין הוראות ייעודיות לעניין הזה בשלב הזה בחקיקה.

<אתי בנדלר: אני חושבת שצריכים דבר ראשון לראות הכצעקתה.

יעקב אשר: אי אפשר להגביל כך שאפליקציה כזאת יוכל לעשות מי שמחויב לתת את התמונה הכוללת?

<אתי בנדלר: לא, כי זה מחייב הוראה בחוק.

<תמר פינקוס: את זה צריך בהוראה בחוק.

<תמר פינקוס: היועצת המשפטית של הוועדה צודקת, צריך לראות איך זה מתנהל.

<אתי בנדלר: הצפי היה שהשוק יצמיח מספיק אפליקציות כך שאם תהיה אפליקציה שתיתן תמונה מעוותת, לא הוגנת וכו' - -

יעקב אשר: תמונה חסרה.

<אתי בנדלר: הציבור לא ילך אליה.

<אתי בנדלר: אם, נניח, יש אפליקציה שרוצה להשוות אך ורק מוצרי טואלטיקה.

<אתי בנדלר: רוצים לחייב אותם לעשות את הכל?

יעקב אשר: היא רק מביאה חלק מהרשתות.

<תמר פינקוס: כיוון שאין עליהם שום חובה הם יכולים לרצות.

<תמר פינקוס: אם יהיה להם פרסום קודם, שבו הם יגידו: תבואו אלי, אני האפליקטור הכי טוב, הכי מלא, הכי שלם, אז כל דבר כזה יוכל להכניס הטעיה.

יעקב אשר: לחייב אותו רק בזה.

<תמר פינקוס: אנחנו נראה איך השוק מתנהל.

<אתי בנדלר: הרעיון היה לתת לשוק לשחק.

<אתי בנדלר: אם נראה שיש כשל שוק בעניין הזה, נדרש לחקיקה.

יעקב אשר: זה תמיד ככה.

<ערן מאירי: החוק עצמו בא וקובע בסעיף 30(ו):

<ערן מאירי: "השר, באישור שר האוצר, יקבע הוראות בדבר אופן הפרסום, הנתונים שיפורסמו, תדירות עדכון הפרסום, גישה אליו, וכן כל הוראה אחת הנדרשת לביצוען של הוראות סעיף זה".

<ערן מאירי: אם נציגי הממשלה רוצים להחיל את זה על אפליקציות, שיכתבו שתי שורות מה החובות שמוטלות על מפרסמי אפליקציות.

<תמר פינקוס: לא נריב פה על הפרשנות המשפטית.

<תמר פינקוס: דנו על זה בוועדה הקודמת.

<ערן מאירי: ברור לגמרי שאם רוצים למצוא את הפרשנות שבעצם לא מחילה שום דבר על האפליקציות, יבואו ויגידו: רבותיי, זה לא חל עלינו, זה לא שום דבר.

<ערן מאירי: אני חושב שזה לא נכון.

<ערן מאירי: אני אומר את זה כל הזמן.

<ערן מאירי: ברגע שהפרסום של הרשתות מותנה בזה שהאפליקציות ישקפו במלואן את כל הנתונים שהרשתות מעבירות הלאה, לא יכול להיות שעל הקטע של האפליקציות לא תחול שום רגולציה, שום פיקוח, שום הגינות, שום דבר שיכול לאפשר את הפרסום והעברה לציבור כמו שצריך.

<עירית פיליפ: אני רוצה להמשיך את הקו הזה ולהגיד שיכולה להיות סיטואציה שיבואו עכשיו מפתחי אפליקציה ויגידו לרשת: או שתשלמי לי כסף, או שלא תהיי בפרסום.

<עירית פיליפ: זה מה שרצינו לעשות?

<עירית פיליפ: זאת הגישה החופשית?

<אהוד פלג: אני רוצה להפנות את תשומת לב הוועדה לכך שהמועצה לצרכנות הייתה זו שביקשה שההשוואה תיעשה באתר ממשלתי.

<אהוד פלג: בסוף הוחלט אחרת.

<אהוד פלג: כן קיבלו איזו שהיא הצעה שלנו לתקופת הביניים, שבאתר הרשות לסחר הוגן - וכך אכן נקבע בסעיף 30(ב) לחוק - יפורסמו כל הקישורים לאתרי החנויות שיציגו את המחירים שלהן.

<אהוד פלג: אנחנו בתקנות לא רואים שום רמז לאופן ההצגה הזה שיהיה.

<אהוד פלג: אנחנו רוצים לבקש משהו שיוכל להקל על הצרכנים עוד לפני שהם נעזרים באותן אפליקציות, שזה לגשת לחומר הגולמי, אם כי אני מסכים שיהיה קשה למצוא שם את הידיים ואת הרגליים.

<אהוד פלג: אנחנו יכולים להיות עם גישה לזה.

<אהוד פלג: אנחנו מבקשים שבאתר הרשות לסחר הוגן הקישורים יסודרו על פי אזורים גיאוגרפיים, כך שאם אני גר ברמת גן אני אוכל להיכנס לאתר הרשות לסחר הוגן, לסקציה של רמת גן.

<אהוד פלג: שם יהיו לי כל הקישורים לחנויות של רמת גן שחייבות בחובת הדיווח.

יעקב אשר: סביר להניח שבאפליקציות זה יעבוד בצורה כזאת.

<אהוד פלג: כן, אבל כאן אני לא אהיה תלוי בשום אפליקציה ובשאלה אם היא מעוותת או לא.

<אהוד פלג: הנגישות שלי תהיה ישירות לאתר הרשות לסחר הוגן.

<אהוד פלג: זה יעזור לי בסידור הגיאוגרפי.

<אלי שלום סתוי: עצם פעולת השקיפות והאפליקציות שיבואו בעקבות פרק השקיפות בחוק המזון, תציג באופן ודאי את ערוותם של העסקים הקטנים כגנבי מחירים, כי כך השוק בנוי, כך שרשרת האספקה בנויה.

<אלי שלום סתוי: אותם בעלי מכולות, אותם בעלי עסקים קטנים יצטרכו להתמודד מול תופעה חדשה, בה הלקוח ידע בוודאות עד כמה הם - -

יעקב אשר: אתה לא מדבר על הנקודה שדיברנו.

<אלי שלום סתוי: אם אתם לא מעוניינים לדלל את אותו תחום של קמעונאיים קטנים ולהפוך אותו לעולם הולך ונעלם, צריכים לתת את הדעת בצורה חד משמעית כיצד נותנים להם לעבור את פרק השקיפות בצורה שהם יצליחו לשרוד מבחינה עסקית.

<אלי שלום סתוי: זאת נקודה שצריך לתת עליה את הדעת, כי אני לא חושב שאף אחד פה בדיון הזה רוצה להתמודד עם תוצאה הרסנית שבה הסקטור הקמעונאי הקטן בענף המזון ילך לאיבוד.

<אלי שלום סתוי: פרק השקיפות הוא בהחלט חוליה רגישה שצריך לתת עליה את הדעת.

יעקב אשר: אני רוצה להזכיר עוד פעם את הסטטוס שאנחנו נמצאים בו.

יעקב אשר: אנחנו לא הולכים לשנות את החוק, בטח לא בדבר מהותי כל כך כמו פרק השקיפות שיש לו הרבה מאוד מעלות.

יעקב אשר: אני מסכים שבמסגרת המעקב תוך כדי הביצוע יצטרכו לתת את הדעת ,לראות מה ההשלכות של זה.

יעקב אשר: הנקודה שעלתה בעקבות הדברים של הרשות להגנת הצרכן היא באמת לראות אם אפשר להציב מחסום כזה או אחר בפני בעלי האפליקציות.

יעקב אשר: אני מבין שאין לנו הרבה כלים, גברתי היועצת המשפטית, בשלב הזה.

<תמר פינקוס: בשלב הזה אי אפשר.

<תמר פינקוס: אנחנו מבטיחים שנראה איך זה מתנהל.

<תמר פינקוס: אם אכן יהיו כשלים, אנחנו נהיה הראשונים שנפנה בתיקון חקיקה.

<אהוד פלג: אני מבקש להתייחס לתקנות שהיו אמורות להיות מוגשות על פי החוק לאישור הוועדה 3 חודשים מיום פרסום החוק.

<אהוד פלג: על פי סעיף 54 לחוק , תקנות בנושא חשיפה נאותה של מצרכי מזון וטיפוח היו אמורות להיות מובאות לוועדה לאישור תוך 3 חודשים מיום פרסום החוק.

<אהוד פלג: החוק פורסם ב-27 במרץ.

<אהוד פלג: אנחנו נמצאים היום בדצמבר.

<אהוד פלג: התקנות האלו, למיטב ידיעתי, לא הובאו בפני הוועדה לאישור.

<אהוד פלג: ישנה טיוטה של התקנות האלו.

יעקב אשר: מתי הן היו צריכות להגיע לאישור?

<אהוד פלג: סעיף 49 לחוק קובע שתקנות בדבר חשיפה נאותה של מצרכי מזון בפיקוח יובאו לאישור ועדת הכלכלה של הכנסת בתוך 3 חודשים מיום הפרסום.

<אתי בנדלר: 27 ביוני.

<אהוד פלג: המועד עבר.

<אהוד פלג: הנוסח הראשוני של אותן תקנות קיים.

<אהוד פלג: אנחנו מחכים להן, משום שהן אמורות, במסגרת המאמץ הכולל למאבק ביוקר המחיה, לתת תוצאות בטווח מאוד קצר.

<אהוד פלג: הן היו יכולות לחשוף את המוצרים בפיקוח כבר בשלב מידי.

<אהוד פלג: דובר על הוראות שהשר, באישור ועדת הכלכלה, יקבע בעניין חובת עוסק להקצות שטח מכירה ייעודי למצרכי מזון בפיקוח בשטח, במיקום, באופן ובמועדים שיקבע.

<אהוד פלג: הדברים האלה נועדו להבליט לצרכנים את קיומם של מוצרים בפיקוח, ולהנגיש אותם עבורם כחלופה זמינה וזולה למוצרים היקרים.

<אהוד פלג: כאשר קיימת חלופה זולה, יתקיים גם אפקט העוגן.

<אהוד פלג: הצרכנים, כשתהיה להם החלופה הזולה, ישקלו לקנות אותה.

<אהוד פלג: אז המוצרים מאותה קטגוריה לא יוכלו לטפס כל כך.

<אהוד פלג: הדבר הזה לא מתבצע עד שהתקנות לא תצאנה לדרך.

<אהוד פלג: התוצאה שהמועצה לצרכנות הצביעה עליה על כך שמוצרים בפיקוח מוסתרים בחנויות על ידי מוצרים שאינם בפיקוח, אם הם בכלל מופיעים שם, ממשיכה להתקיים.

<אהוד פלג: בסקר שערכנו באוגוסט 2014 התברר ש-70% מהצרכנים לא יודעים מה הם המוצרים בפיקוח, ו-73% מהצרכנים לא ראו את השילוט שהיה חובה להציב ליד המדפים של המוצרים בפיקוח.

<אהוד פלג: מדוע התקנות האלו אינן מוגשות לדיון בוועדה?

<אהוד פלג: בנוסח הטיוטה של התקנות האלו עלולה להיות החמצה.

<אהוד פלג: אנחנו ניהלנו כמה פעמים שיחות בעניין הזה עם הרשות לסחר הוגן.

<אהוד פלג: התקנות שלה מחייבות הקצאת מדפים למוצרים בפיקוח רק לקמעונאי שהחליט למכור מוצרים בפיקוח.

<אהוד פלג: אם יבוא הקמעונאי שלא רוצה למכור מוצרים בפיקוח, הוא לא חייב להקצות מדפים למוצרים בפיקוח.

<אהוד פלג: מה הואילו חכמים בתקנתם כשהמטרה של החוק הזה הייתה להנגיש, להבליט וליצור חשיפה נאותה, על פי כותרת השוליים, לאותם מוצרים בפיקוח כחלופה זולה לצרכנים?

<אהוד פלג: הולכת להיות פה החמצה.

<אהוד פלג: אנחנו מבקשים לדעת מתי הדיון בנושא הזה יתקיים בוועדה.

<אהוד פלג: לצערנו העיתוי בעייתי.

<אהוד פלג: אני מזכיר לוועדה את הדיון הלילי שהיה אחרי חצות בנושא הזה.

<אהוד פלג: בזמן החקיקה העליתי את הנקודה הזאת, ביקשתי שייאמר ברחל בתך הקטנה בחוק עצמו כדי שלא יהיה ספק שלכך הכוונה.

<אהוד פלג: אמרה לי חברת הכנסת גילה גמליאל ואמר לי היושב-ראש ברוורמן שאני צודק, אבל את זה יקבע השר בתקנות.

<אהוד פלג: משכך נאמר, העליתי את העניין כשעוד אפשר היה לקבוע את זה בחקיקה.

<אהוד פלג: נחה אז דעתי שנמצא את זה בתקנות.

<אהוד פלג: היום אין תקנות.

<אהוד פלג: זה גם לא יהיה בתקנות, מאחר ואין הסמכה בחוק המסמיך.

<תמר פינקוס: ממש לא נכון.

<אהוד פלג: חופש העיסוק נשמר לקמעונאי שלא רוצה למכור חלב.

<אהוד פלג: מותר לו.

<אהוד פלג: אם הוא מוכר חלב, אסור לו למכור רק חלב יקר שהוא לא בפיקוח כי אחרת יד ימין לא יודעת מה יד שמאל עושה.

<חנה טירי: אדוני היושב-ראש, המחלוקת סביב התקנות - -

יעקב אשר: מתי התקנות האלו יגיעו לוועדה?

<חנה טירי: הטיוטה כבר מוכנה.

<חנה טירי: היא הועברה להיוועצויות.

<חנה טירי: ישנה מחלוקת משפטית לגבי סעיף ההסמכה, שזה היקף הנורמה שאנחנו יכולים לקבוע מתוקף הסעיף המסמיך, ולגבי שאלת הסבירות של הנורמה.

<חנה טירי: המחלוקת כרגע היא מחלוקת משפטית.

<חנה טירי: יש לי גם מחלוקת מול היועצת המשפטית של הוועדה.

<חנה טירי: הדברים נדונו, לובנו.

<חנה טירי: קיימתי לפחות שתי ישיבות עם משרד המשפטים כדי לקבל עמדה של היועץ המשפטי לממשלה, כדי שיהיה איזה גוף שעומד מעליי שיוכל לבוא ולומר מה העמדה המשפטית הנכונה.

<חנה טירי: בסופו של דבר, עמדת היועץ המשפטי לממשלה קיבלה את העמדה שלנו מבחינה משפטית, לא את העמדה שמציג אהוד פלג.

יעקב אשר: לגבי החלק הזה.

יעקב אשר: יש עוד דברים.

<חנה טירי: אנחנו מתעתדים לשבת עם היועצת המשפטית של ועדת הכלכלה כדי ללבן את השאלה המשפטית.

<חנה טירי: הוויכוח הוא ויכוח משפטי נטו לגבי היקף ההסמכה וסבירות ההוראה.

<חנה טירי: אני לא יודעת אם נכון לפתוח כאן את הוויכוח המשפטי.

יעקב אשר: אני לא פותח כאן ויכוח משפטי, אני רק אומר שהתקנות האלו צריכות להגיע לוועדה וצריך לאשר אותן.

<חנה טירי: הסיבה שהן לא הגיעו זה בגלל הוויכוח המשפטי.

<אתי בנדלר: לא ידעתי שבגלל זה התקנות לא הובאו לוועדה.

<אתי בנדלר: לא ידעתי שהוויכוח המשפטי מעכב את הבאת התקנות.

<חנה טירי: ודאי שזה מעכב, כי זה גוזר את השאלה של מה ייכתב בתקנות.

<חנה טירי: אם אנחנו מחייבים הקצאת שטח מדף גם אם הוא לא מוכר, זה משליך על מה שיירשם בתקנות.

<חנה טירי: לפני שאנחנו לא סוגרים את מה אני יכולה מבחינה משפטית לכתוב בתקנות, אני לא אגיע עם התקנות לאישור הוועדה.

יעקב אשר: את צריכה להבין שלוח הזמנים - -

<חנה טירי: אנחנו מבינים, אבל הייתה פה מחלוקת כנה שהיינו צריכים לפתור.

יעקב אשר: הייתה או לא הייתה.

<חנה טירי: עמדת היועץ המשפטי לממשלה קיבלה את העמדה שלנו.

<תמר פינקוס: שאי אפשר לחייב.

<חנה טירי: אנחנו מוכנים להביא את התקנות לוועדה.

<חנה טירי: היינו רוצים לשבת עם היועצת המשפטית של ועדת הכלכלה עוד קודם לכן, כי יש פה איזו שהיא מחלוקת משפטית.

יעקב אשר: כשאני מתכוון שהתקנות יובאו לוועדה, אני לא מתכוון ישר לישיבה פה, אלא לוועדה בהליכים שצריך.

יעקב אשר: היועצת המשפטית רואה את הדואר הנכנס.

<חנה טירי: אני מבינה.

<חנה טירי: אני לא יכולה להביא את זה לוועדה כל עוד אני לא יודעת מה היקף - -

יעקב אשר: מתי כן?

<חנה טירי: אנחנו מתכוונים.

<חנה טירי: כבר דיברתי עם היועצת המשפטית.

<חנה טירי: אמרתי לה שאני רוצה שנשב יחד עם נציגת היועץ המשפטי לממשלה כדי ללבן שוב את הסוגיה המשפטית.

<חנה טירי: לאחר מכן נכון להביא לאישור.

<חנה טירי: יכול להיות שתישאר בינינו מחלוקת.

<אתי בנדלר: אני רוצה להבהיר דברים.

<אתי בנדלר: קודם כל, ההלכה הפסוקה היא שמהרגע שהכנסת סיימה את העבודה של חקיקת החוק, כפי שבית המשפט העליון התבטא פעם, החוק ניתק מטבורה של הכנסת, הוא ייצור עצמאי.

<אתי בנדלר: הגוף המבצע שאחראי על ביצוע של חוק הוא גם אחראי לפרשנותו של החוק באמצעות יועציו המשפטיים, באמצעות - -

יעקב אשר: קרי משרד הכלכלה.

<תמר פינקוס: הרשות והשר, לא משרד הכלכלה.

<תמר פינקוס: משרד הכלכלה לא בתמונה.

<אתי בנדלר: התקנות הן בסמכות השר.

<אתי בנדלר: זה כפוף ליועץ המשפטי לממשלה.

<אתי בנדלר: כל עוד לא קבע בית המשפט אחרת בעניין פרשנותו של החוק, אני יכולה להגיד מה דעתי על הפרשנות הראויה.

<אתי בנדלר: זה לא מחייב.

<אתי בנדלר: הבהרתי את זה בנושאים שונים, בכל מיני סוגיות.

<אתי בנדלר: כשנציגי הממשלה מפרשים חוק בצורה מסוימת, אני יכולה לומר מה דעתי אבל זה לא מחייב אותם.

<אתי בנדלר: דעתי מחייבת בשלב החקיקה, בשלב הדיונים בוועדה לקראת חקיקת החוק, לא אחרי.

<אתי בנדלר: את זה הבהרתי למר פלג, אם אינני טועה, בשיחתנו הטלפונית.

יעקב אשר: התקנות מגיעות לאישור הוועדה.

<אתי בנדלר: הוועדה יכולה, כשמביאים לה תקנות, להציע כל מיני שינויים.

<אתי בנדלר: השר ירצה - יקבל את השינויים, לא ירצה – לא יקבל את השינויים.

יעקב אשר: הוא מתחיל את התהליך.

<אתי בנדלר: אם השר יסבור, בהתאם להצעת יועציו המשפטיים, שהוא אינו רשאי, שהוא אינו מוסמך לשלב בתקנות נושא מסוים, הוא לא יקבל את החלטת הוועדה גם אם הוועדה תחליט - -

יעקב אשר: לא קובעים לפני שהמשחק התחיל מה תהיה התוצאה.

<אתי בנדלר: הבעתי בפני גברת טירי את עמדתי בעניין הזה.

<אתי בנדלר: אני לא רוצה להיכנס כרגע לכל הסוגיה.

<אתי בנדלר: גברת טירי ביקשה ממני לזמן דיון בהשתתפות נציגת היועץ המשפטי לממשלה.

<אתי בנדלר: אמרתי שאני אעשה את זה בשמחה, רק לא הבנתי בשום שלב שכתוצאה מכך לא העברתם את התקנות לוועדה.

<אתי בנדלר: את זה אני שומעת לראשונה.

<חנה טירי: אנחנו לא נתעכב עכשיו.

<חנה טירי: כן התעכבנו עד שקיבלנו עמדה סופית של היועץ המשפטי לממשלה.

<לאה ורון: שהתקבלה מתי?

<חנה טירי: לפני שבועיים.

<תמר פינקוס: אני רוצה לומר עוד מילה אחת לגבי הטענה שהבקשה הזאת הועלתה בשלב החקיקה כשישבנו כאן עד 01:00 בלילה.

<תמר פינקוס: גם לעניין הזה אמרתי שזה הכל שאלת מידתיות.

<תמר פינקוס: אמרתי שיש הבדל בין להודיע לצרכן מה הם המוצרים בפיקוח, לשים שלט, לשים חובה על ספקים קטנים , לבין ללכת עוד צעד אחד לבולשביזם.

<תמר פינקוס: אני זוכרת את המילה.

<תמר פינקוס: היועצת המשפטית שיושבת כאן לצידי אמרה לי לא להגיד את המילה הזאת.

<תמר פינקוס: אמרתי שאני אגיד, כי באתי משם ואני יודעת מה זה.

<תמר פינקוס: אמרנו שנבדוק את זה במסגרת התקנות.

<תמר פינקוס: אני עדיין בעמדתי שזה גובל בבולשביזם.

יעקב אשר: אני אתן לך את הבמה להגיד את זה בדיוני הוועדה שיהיו, אבל כרגע חלק מהחוק - -

<תמר פינקוס: אני רק מזכירה מה היה בדיון על החוק עצמו, למה זה לא נכנס.

<אתי בנדלר: אני לא בטוחה שזה היה בהקשר הזה.

<תמר פינקוס: זה בהקשר הזה.

יעקב אשר: אני מקווה שהזיכרון שלך הוא לא רק אחורנית מאוד, אלא גם לשבוע, שבועיים.

יעקב אשר: אני מבקש שהתקנות יועברו לוועדה כדי להיכנס לתוך ההליך הזה.

יעקב אשר: במקביל את יכולה לעשות מפגשים עם היועצת המשפטית.

יעקב אשר: אנחנו צריכים על פי החוק לאשר את התקנות האלו.

יעקב אשר: זה חלק אינטגרלי מהחוק.

<אהוד פלג: אני מבקש שלדיונים האלה בין הרשות לסחר הוגן, היועצת המשפטית והיועץ המשפטי לממשלה תוזמן המועצה הישראלית לצרכנות.

<חנה טירי: לישיבה אצל היועץ המשפטי לממשלה הוזמן גם נציג של המועצה כדי ללבן עד תום - -

יעקב אשר: אתם תמצאו את הדרך ביניכם ללבן את הדברים.

יעקב אשר: אני לא קובע ליועצת המשפטית מי משתתף בדיונים.

<אתי בנדלר: אני אביא לידיעתך את תוכן הדברים, אני לא אזמן אתכם לישיבה.

<נמרוד הגלילי: אנחנו נמצאים כרגע בדיון שני של מעקב אחר יישום הוראות החוק.

<נמרוד הגלילי: הייתה במהלך החודש מהדיון הקודם התקדמות.

<נמרוד הגלילי: היו לא מעט פרסומים עם תשובות, שאלות, טיוטות והנחיות של הממונה על ההגבלים העסקיים.

<נמרוד הגלילי: עדיין נשארו סוגיות פתוחות, אם זה אישור של משרד המשפטים או סוגיות אחרות שדורשות עדיין הבהרות של הממונה לשאלות שהועברו אליו.

<נמרוד הגלילי: יש את הנושא של סידור המדפים שצריך את האישור של משרד המשפטים.

<דיויד גילה: זה סופי.

<נמרוד הגלילי: יש את הנושא של המבצעים שדורש אישור סופי.

<דיויד גילה: רק בנוסח.

<נמרוד הגלילי: נושא נוסף זה האפשרות של רשת לחייב ספקים, מה שנקרא כיום בהתנהלות המסחרית ""חותמת אדומה"" על אי עמידה.

<נמרוד הגלילי: כשאני הגעתי להסכם מסחרי על כך שהוא צריך לספק לי סחורה מסוימת בכמות מסוימת ויש חוסרים מסוימים, האם אני רשאי לחייב אותו?

<קריאה: קנס.

<נמרוד הגלילי: קנס מסוים על זה שהוא לא עמד בהנחיות ובהסכם המסחרי שלי איתו.

<ערן מאירי: זה פיצוי מוסכם.

<נמרוד הגלילי: זה איזה שהוא כלי הרתעתי על מנת שלא יצטרכו לבדוק כל הזמן את הספקים.

<אורי שוורץ: ענינו לזה.

<אורי שוורץ: זאת שאלה שנשאלה וקיבלה תשובה כמו שני הדברים הקודמים שהזכרת.

<אורי שוורץ: זה נגמר וסודר.

<נמרוד הגלילי: איפה יש תשובה לזה?

<אורי שוורץ: יש תשובה באתר.

<קריאה: לא ראינו תשובה.

<שלום נעמן: לא הבנו את התשובה.

<לאה ורון: עו"ד שוורץ, לאיזה נושא?

<אורי שוורץ: לשאלה של מה שהם קוראים "חותמת אדומה".

<אורי שוורץ: במצב שבו הספק סיפק לקמעונאי משלוח שלא בהתאם למה שזומן, הייתה פרקטיקה שהייתה נהוגה שבה היו שמים חותמת אדומה והספק היה מקבל קנס.

<אורי שוורץ: התופעה הזאת אסורה לפי חוק המזון.

<אורי שוורץ: חוק המזון אוסר את זה.

<אורי שוורץ: הבהרנו שזה אסור.

<אורי שוורץ: אם צריך, נבהיר שוב שזה אסור.

<קריאה: פעם ראשונה שאנחנו שומעים את זה.

<ערן מאירי: עם כל הכבוד, היינו באותה ישיבה שהייתה הגברת תמי בן דוד.

<ערן מאירי: היא אמרה שזה לא קשור לחוק המזון, זה קשור לחוק החוזים, לדברים הבסיסיים של חוזה שא' צריך לספק לב', כאשר אם הוא לא סיפק את זה, זכותו של א' לבוא ולבקש פיצוי למה שלא תואם את ההזמנה.

<ערן מאירי: אני שמעתי את זה.

<ערן מאירי: זה נאמר.

<ערן מאירי: אני לא מבין איך זה קשור לחוק המזון.

<אורי שוורץ: מה שאמרה תמי בן דוד לא מייצג את עמדת רשות ההגבלים העסקיים.

<ערן מאירי: היינו שם כולנו.

<אורי שוורץ: זאת הייתה דעתה.

<ערן מאירי: מה עכשיו קורה?

<ערן מאירי: עכשיו תהיה מחלוקת משפטית.

<ערן מאירי: עכשיו ילכו יועצים משפטיים של 20 קמעונאיים ו-400 ספקים.

<ערן מאירי: כולם יצטיידו בחוות דעת משפטיות.

<ערן מאירי: השאלה לאן מתקדמים.

<ערן מאירי: ברור לגמרי שאם אנחנו רוצים ליישם את החוק ב-15 בינואר, זה לא ילך, כי מדברים פה מאות ספקים עם עשרות קמעונאיים במקביל.

<ערן מאירי: כולם צריכים לדבר באותה שפה.

<ערן מאירי: אני נורא מצטער, יש עדיין מקרים שאנחנו לא באותה שפה.

<ערן מאירי: נכון שהתקדמנו מאז הישיבה האחרונה.

<ערן מאירי: אני חושב שאתם עושים את המיטב על מנת לתת תשובות ולהתקדם.

יעקב אשר: חשוב להגיד את זה, כי גם אני חש את זה.

<ערן מאירי: צריך לתת פתרונות, כי החוק לא נתן פתרונות.

<ערן מאירי: כולנו נמצאים היום בערפל.

<ערן מאירי: זאת מחלוקת משפטית לגיטימית.

<ערן מאירי: לבוא ולהגיד שהרשות החליטה שזה אסור לפי החוק, אני יכול להגיד לך שיש לפחות 10 משרדי עורכי דין שיגידו: רבותיי, אתם טועים.

<אורי שוורץ: החוק אומר את מה שהוא אומר.

<אורי שוורץ: אנחנו מציגים כאן את הפרשנות שלנו.

<אורי שוורץ: המטרה שלנו בכל התהליך הזה הייתה לפרסם את הדברים שהיינו צריכים לפרסם.

<ערן מאירי: האם יכול להיות שהפרשנות מוטעית, או שיש פרשנויות אחרות?

<אורי שוורץ: כמו בכל דבר.

<אורי שוורץ: זו עמדתה של הרשות להגבלים עסקיים.

<אורי שוורץ: אם יבוא היום ויחשוב ספק או קמעונאי שעמדת הרשות להגבלים עסקיים שגויה וירצה לאתגר אותה בהליך משפטי, זאת תהיה זכותו.

<אורי שוורץ: אם אתם שואלים את פרשנותנו, זאת פרשנותנו.

<ערן מאירי: אנחנו בסך הכל באים ואומרים שבדרך של הכתבה ומתן הנחיות - -

יעקב אשר: מה אתה מציע?

יעקב אשר: הוא אומר לך שזאת הפרשנות שלהם.

יעקב אשר: אם תרצה לאתגר אותה בבית משפט, תאתגר אותה.

יעקב אשר: אתה חייב לקיים את הדברים כמו שהם.

יעקב אשר: יש לך פתרון אחר?

<ערן מאירי: מה קורה פה?

<ערן מאירי: ניתנת פה לגיטימציה לספקים לספק סחורה שלא בהתאם להזמנה.

<ערן מאירי: אי אספקה כמו שנדרש בהזמנה יכולה לגרום לשני דברים.

<ערן מאירי: אחד, חוסרים.

<ערן מאירי: אם הזמינו משטח והגיע חצי משטח, כשיגיע הלקוח לרשת ויחפש את המוצר, יגידו לו: אדוני, זה לא נמצא על המדף כי זה לא הגיע.

<ערן מאירי: הלקוח עכשיו עצבני, הרשת ספגה הפסדים.

<ערן מאירי: אין לה עכשיו ממי להיפרע, כי לפי החוק לא ניתן לעשות שום דבר.

<ערן מאירי: ברור שעל חצי משטח אני לא אלך לבית משפט.

<ערן מאירי: יכול להיות מצב שונה.

<ערן מאירי: ביקשתי משטח , הגיעו שניים.

<ערן מאירי: באותו רגע שהגיעו שניים, המשאית כבר מזמן נעלמה.

<ערן מאירי: אני עכשיו תקוע עם שני משטחים, עם מחסן שלא מסוגל לקלוט את המוצר הזה.

<ערן מאירי: מה עכשיו קורה?

<ערן מאירי: אני צריך להביא עוד פעם את המשאית וללכת לבית משפט?

<ערן מאירי: הרשתות והספקים יצרו במהלך השנים מנגנון שתכליתו למנוע את הטעויות האלו.

<ערן מאירי: אף אחד לא מתעשר מזה.

<ערן מאירי: זה לא חלק מהעניין.

<לאה ורון: התכלית היא על ידי קנס?

<ערן מאירי: זה איזה שהוא פיצוי מוסכם על אי התאמה של מה שנדרש.

<ערן מאירי: אם הספק יספק את מה שביקשו ממנו בהתאם להזמנה, הכל בסדר, אף אחד לא יבקש שום דבר.

<ערן מאירי: על העניין הזה נצטרך להתדיין שבועיים.

<ערן מאירי: כל הספקים והקמעונאיים לא יודעים מה לעשות.

<ערן מאירי: זאת דוגמה למה שקורה.

<נמרוד הגלילי: מה שעמד מאחורי החוק זה שלא יהיו תשלומים נוספים כבונוסים.

<נמרוד הגלילי: לא מדובר פה על איזה שהוא בונוס.

<נמרוד הגלילי: זה משהו אחר.

<נמרוד הגלילי: זה לא שאתה כל הזמן מחייב.

<דיויד גילה: אדוני, אני חושב שזאת נקודה שקצת יוצאת מפרופורציה, כי תמיד מותר לתת הנחה.

<דיויד גילה: אם הקמעונאיים מסכמים עם הספקים שבמקרה של "חותמת אדומה" כזאת יש "פיצוי מוסכם" של כך וכך, תמיד אפשר לגלם את זה בהנחה למשלוח הבא.

<ערן מאירי: איך אפשר לתמחר תקלה כזאת במחיר המוצר?

יעקב אשר: איך אתה מתמחר אותה היום?

<עירית פיליפ: אי אפשר.

<עירית פיליפ: אם יש ספק שהוא בסדר גמור ואף פעם אין לו "חותמת אדומה", תקנוס אותו למרות שהוא בסדר?

<עירית פיליפ: זה פשוט לאותם מקרים חריגים שספקים לא מתנהלים בדיוק כמו שצריך.

<יהודה לניאדו: המכשיר הזה היה כדי למנוע כל מיני מצבים שבהם הנהגים והסוכנים היו לוקחים מעשר מהסחורה.

<יהודה לניאדו: החותמת האדומה הייתה איזו שהיא סנקציה נגד הספק.

<יהודה לניאדו: הספק היה נפרע מאותו נהג, מאותו מחסנאי.

<יהודה לניאדו: זה לא איזה משהו שאפשר להטיל אותו על המוצר, עם כל הכבוד.

<יהודה לניאדו: אני צריך להביא למחסנאי שלי מתמטיקאי כדי שיתמחר את זה במחיר המוצר.

<יהודה לניאדו: צריך היגיון ולוגיקה בסיסית כדי לזרוק את זה על מחיר המוצר.

<יהודה לניאדו: אני לא יודע איך עושים את זה.

<עירית פיליפ: זה מונע בדיקה של כל אספקה ואספקה למחסן.

<עירית פיליפ: בודקים מדגמית.

<עירית פיליפ: אם אין לי את הכלי הזה, אני אצטרך לבדוק סחורה סחורה, משלוח משלוח שנכנס למחסן.

<עירית פיליפ: ברור מה הזמן שכרוך בזה, מה העלויות שכרוכות בזה.

<עירית פיליפ: לכל דבר כזה יש מחיר.

<עירית פיליפ: זה נועד לייעל את התהליכים, לחסוך כסף.

<עירית פיליפ: נוצר איזה שהוא מאזן מסוים בין הספקים לקמעונאיים.

<עירית פיליפ: כולם חיו עם זה בשלום.

<דיויד גילה: אדוני, המטרה הייתה למנוע מצב שספקים משלמים בונוסים.

<עירית פיליפ: זה לא בונוס.

יעקב אשר: גם ההצעה שלך לעשות הנחה לצרכן - -

<דיויד גילה: זה מותר.

<דיויד גילה: זה אפשרי לחלוטין.

<דיויד גילה: אנחנו ראינו הסכמי סחר שבהם זה כבר קיים.

<דיויד גילה: צריך להסתגל למצב החדש.

<דיויד גילה: אפשר להסתגל אליו בקלות.

<דיויד גילה: זה דבר מאוד פשוט לקבוע פיצוי מוסכם על כל הפרה כזאת.

<דיויד גילה: התשלום של הפיצוי המוסכם יהיה בדמות הנחה על היחידות הבאות.

<דיויד גילה: מדובר פה במערכת יחסים מתמשכת בין הספק לקמעונאי.

<דיויד גילה: אנחנו לא מבינים מה הבעיה.

יעקב אשר: גם אם קנסת מישהו, זה לא חייב להיות מחר בבוקר.

יעקב אשר: יש לך המשך איתו.

יעקב אשר: ייקח לך זמן לגלם את זה בצורה כזאת או אחרת, להגיד שזה היה שווה x כסף וירד בהנחה כזאת או אחרת על המוצר.

יעקב אשר: זה לא איזה משהו שאתה חייב שהמחסנאי במקום יחשב לך כמה זה עולה.

יעקב אשר: זה גם יכול להיות אחרי חודש.

<עירית פיליפ: אם אנחנו רוצים לפשט את התהליכים בין ספקים לקמעונאיים, זה בדיוק ישיג את המטרה ההפוכה.

<עירית פיליפ: נצטרך לצאת מהדפוסים הקבועים.

<עירית פיליפ: מפספסים כאן את המטרות.

<שלום נעמן: "חותמת אדומה" נועדה לגרום לכך שרמת הדיוק והאמינות בין הספק לקמעונאי תהיה תמיד טובה.

יעקב אשר: החוק לא לקח את ה"חותמת האדומה"?

<שלום נעמן: הממונה גם אומר שכל הנחה מהספק לקמעונאי תתואם מראש.

<שלום נעמן: "חותמת אדומה" קורית אחרי ההסכם.

<שלום נעמן: "חותמת אדומה" היא לא משהו קבוע, היא לא משהו שקורה כל הזמן.

<שלום נעמן: היא קורית רק אחרי שעשית הסכם.

<שלום נעמן: אפשר שהממונה יגיד שאם יש לך הסכם עם הספק, תהיה "חותמת אדומה" בסכום שהממונה יקבע.

<שלום נעמן: זה משהו אחיד, זה לא סכום של אלפי שקלים.

<שלום נעמן: יכול להיות שזה משהו מינורי שלא ישפיע בכלל על מה שהממונה חושש ממנו.

<דיויד גילה: אני חושב שיש כאן אי הבנה.

<דיויד גילה: התיאום מראש של ההנחה הוא לגבי יחידות שעדיין לא נמכרו.

<דיויד גילה: אם קורה אירוע כזה של "חותמת אדומה", וקבעתם שהפרה מהסוג הזה שווה פיצוי מוסכם של 1000 שקל, אתם יכולים להגיד לספק שעל היחידות שהוא עדיין לא מכר לכם הוא ייתן את ההנחה שמגלמת את ה-1000 שקלים האלה.

<שלום נעמן: אם הספק הביא לי סחורה, אני יכול להגיד לספק להוזיל את הסחורה שלא נמצאת אצלי במלאי?

<דיויד גילה: מהסחורה הבאה.

<שלום נעמן: מה הקשר?

<אורי שוורץ: אנחנו נכנסים פה בוועדה לדיון מאוד מאוד נקודתי .

<אורי שוורץ: עלול להתקבל הרושם שיש עוד הרבה נקודות.

<ערן מאירי: זאת דוגמה.

<אורי שוורץ: זאת לא דוגמה.

<אורי שוורץ: אני לא מכיר שאלה פתוחה שהופנתה אלינו ולא קיבלה מענה.

<אורי שוורץ: זאת אולי השאלה האחרונה שנשאלה.

יעקב אשר: אם זאת השאלה האחרונה - -

<דיויד גילה: היא נענתה.

<דיויד גילה: הם פשוט לא אוהבים את התשובה.

<אורי שוורץ: הבעיה בגוף השאלה הזאת, אם כבר נכנסנו לפינה הזאת, היא בעיה משפטית לפני הכל.

<אורי שוורץ: יש את סעיף 8(ד).

<אורי שוורץ: סעיף 8(ד) אומר את מה שהוא אומר.

<אורי שוורץ: הממונה לא יכול להעניק פטורים ביחס לסעיף 8(ד).

<אורי שוורץ: את הדיון הזה היה צריך לקיים באותו ערב שבו הסתיימה חקיקת החוק וחוקק סעיף 8(ד).

<אורי שוורץ: החוק אוסר במפורש על העברת תשלומים מהסוג הזה.

<אורי שוורץ: אני מתקשה להבין את הטעם עכשיו.

<אורי שוורץ: נקבע עכשיו שהחוק צריך להיות כך או אחרת?

<אורי שוורץ: זה החוק.

יעקב אשר: השאלה באיזה דברים יש את התקנות.

<אורי שוורץ: בסעיף הזה אין תקנות.

<ערן מאירי: החוק קבע לגבי סדרנות ולגבי - -

<אורי שוורץ: החוק איפשר לתת פטורים לגבי סדרנות.

יעקב אשר: אנחנו נתנו בכמה וכמה מקומות בחוק גמישות.

יעקב אשר: אולי לא היינו פה מספיק ערים, או שכן היינו ערים.

יעקב אשר: יכול להיות שזה גם מוצדק.

יעקב אשר: הדיון כרגע לא רלוונטי.

<שלום נעמן: האם אפשר לעשות עם ספק הסכם שאם חסרים מוצרים באספקה, אני אקבל על אותם מוצרים אחוז הנחה מסוים באספקה הבאה?

<שלום נעמן: זה יכול להיות משהו מקובל על הממונה?

יעקב אשר: הוא אומר לך שכן.

יעקב אשר: בואו נצא מנקודת הנחה שזה החוק.

יעקב אשר: אם ייערכו במהלך הזמן שינויים בחוק, אף אחד לא יודע.

יעקב אשר: אנחנו מקווים שלא.

יעקב אשר: כרגע זה לא רלוונטי.

יעקב אשר: מה שכן רלוונטי זה ההבנה של המציאות כדי להלביש אותה על המציאות החדשה.

יעקב אשר: לא צריך לעשות את זה כרגע פה בוועדה.

יעקב אשר: אפשר לעשות את זה בהפניה של שאלה.

יעקב אשר: מה שאמר דיויד זה שהקשר בין הספק לבינכם הוא לא קשר רגעי שהוא מביא את הסחורה, מצאת אותו גונב או לא גונב, נפל לו או לא נפל לו.

יעקב אשר: יש משהו מתמשך.

יעקב אשר: אתה קונס אותו אחר כך, אתה לא קונס אותו היום.

יעקב אשר: יש לך זמן לעשות את התחשיבים, או לקבוע איזה שהוא מנגנון שיתחיל לעבוד כדי שהוא יידע.

יעקב אשר: אתה צריך את ההרתעה מול הספק, מול בעל המשאית וכו'.

<ערן מאירי: אני מסכים עם כבודו, אבל מבחינת הפרופורציות תבינו שאם יש מהלך של "חותמות אדומות" שמסתכם ב-5000 שח לחודש, כאשר ההזמנה היא של 20 מיליון שקלים, אי אפשר לתרגם את ה-5000 שקל האלה שנועדו לפיצוי נקודתי בירידה באחוז ההנחה שאני אקבל על 20 מיליון השקלים הבאים.

<ערן מאירי: זה עניין של רצון.

<ערן מאירי: אתה יכול להכניס בסעיף 2 שהחוק לא יחול על תשלומים שאינם חלק מהתנאים המסחריים ביחס לרכישת מוצרי הספק על ידי הקמעונאי הגדול, ובכלל זה פיצויים לפי כל דין.

<ערן מאירי: אתה יכול להגיד שאם לא סיפקת את הסחורה כפי שהיית אמור לספק, זכותו של הנפגע לקבל פיצוי לפי דין.

<ערן מאירי: מה הבעיה?

<ערן מאירי: זה עניין של רצון.

יעקב אשר: בחנתם את זה בדיני חוזים ובדינים כאלה ואחרים?

<ערן מאירי: זה רק עניין של רצון.

<אורי שוורץ: הפרשנות של דין היא פיצויים לפי חיקוק.

<אורי שוורץ: פיצויים לפי חוזה לא עונים להגדרה של פיצויים לפי חיקוק, לכן, להבנתנו, אי אפשר להכניס את הפיצויים - -

<ערן מאירי: חוק החוזים לא חל?

<אורי שוורץ: המעמד הסטטוטורי של חוזה הוא לא המעמד הסטטוטורי של חוק.

<אורי שוורץ: זה לא מה שכתוב.

<ערן מאירי: חבל שאנחנו צריכים לעשות את הוויכוח הזה כאן.

<אורי שוורץ: אתם התחלתם את הדיון הזה.

<אורי שוורץ: אפשר לעשות את הוויכוח הזה במקום אחר.

יעקב אשר: מטרתה של הישיבה לשים את הדברים.

יעקב אשר: אני מסכים איתך.

יעקב אשר: צריך לומר בשבחכם, ואני חושב שהם אמרו את זה, שהייתה התקדמות, הייתה הבנה והקשבה של הממונה, של הרשות להגנת הצרכן.

יעקב אשר: אני חושב שאנחנו לאט לאט מגיעים ומנטרלים מוקשים.

יעקב אשר: נשאר מוקש אחד שהוא לא מוקש.

יעקב אשר: אתה אומר שהוא מוקש מציאותי.

יעקב אשר: הם לא אוהבים את התשובה.

יעקב אשר: אולי שווה לעשות עוד פעם בדיקה נוספת אם בדיני החוזים, שזאת לא הגדרה של חיקוק, יכולה להיכנס ההגדרה.

יעקב אשר: אם מבחינה משפטית החוק הוא חד משמעי והוא לא יכול לשנות את זה, נתחיל את זה באותן דרכים, כמו שאמרת, שיכול להיות שלגדולים זה פחות משמעותי אבל לקטנים ולבינוניים זה יותר משמעותי.

<יהודה לניאדו: אם לקטנים זה משמעותי, קל וחומר שצריך לאמץ את זה.

יעקב אשר: אני מדבר על לאמץ את הפתרון שדויד הציע ואפילו התקבל על ידי שלום נעמן.

יעקב אשר: זה עושה שכל.

יעקב אשר: אני מבקש, אם אפשר, לעשות עוד פעם שולחן עגול, חצי שולחן עגול בהשתתפות היועצת המשפטית של הוועדה, כדי לראות אם אפשר למצוא לזה את הפתרון.

<נמרוד הגלילי: יש את העניין של תשלומים נוספים לגבי אספקת משטחים.

<נמרוד הגלילי: אתה נותן משטחים.

<נמרוד הגלילי: זה נוגע לאותה שאלה אם אני רשאי לגבות ממנו תשלום על השימוש במשטחים או לא רשאי.

<נמרוד הגלילי: אם אפשר, הייתי מבקש גם את הנקודה הזאת לבחון.

<דיויד גילה: ניתנה על זה תשובה.

<אורי שוורץ: רעיון האב של החוק בהקשר הזה היה איזו שהיא התחשבנות בין ספק לקמעונאי שתיעשה דרך מחיר ליחידת מוצר, מתוך ההשקפה שבדרך הזאת ירידה במחיר מגולגלת על הצרכן, להבדיל מדרכים אחרות.

<אורי שוורץ: זה חל על משטחים, זה חל על "חותמות אדומות", זה חל על בונוסים, זה חל על כל דבר.

<אורי שוורץ: ההתחשבנות היא דרך מחיר לצרכן.

<אורי שוורץ: זה ההיגיון.

<נמרוד הגלילי: אנחנו חלוקים פה.

<נמרוד הגלילי: בעניין שקיפות המחירים קיימנו פגישה בשבוע שעבר.

<נמרוד הגלילי: היא הייתה פגישה טובה.

<נמרוד הגלילי: נוצר פה כאילו הרושם שהם לא ישבו איתנו.

<נמרוד הגלילי: הם ישבו איתנו.

<נמרוד הגלילי: לא אמרתי שלא ישבו איתנו.

<נמרוד הגלילי: אולי אחרים אמרו את זה.

<נמרוד הגלילי: אני לא אחראי על כל דבר שמישהו אומר.

<נמרוד הגלילי: אנחנו הרגשנו בפגישות שהיו איתנו שהיה איזה סוג של קיבעון.

יעקב אשר: מה קרה בפגישה האחרונה?

<נמרוד הגלילי: בפגישה האחרונה דנו ב-3 דברים.

<נמרוד הגלילי: אני מקווה שיאמצו מפרט אחיד שייתן פתרון.

<נמרוד הגלילי: הוא לא פתרון מלא, אבל הוא פתרון על מנת שהאפליקציות יוכלו לדבר באותה שפה.

<נמרוד הגלילי: האפליקציות ידעו, גם אם לא במפרט אחיד, לקרוא את זה.

<נמרוד הגלילי: אנחנו עדיין סבורים שצריך היה לחייב את האפליקציות בהנחיות ובהוראות כאלו ואחרות.

<נמרוד הגלילי: לא נכנסנו לזה.

<נמרוד הגלילי: כבר דנו בזה.

<נמרוד הגלילי: אם יהיה מפרט אחיד, לאפליקציות לא יהיה תירוץ למה הם מציגים את הרשת הזאת ולא את הרשת הזאת.

<נמרוד הגלילי: הם לא יוכלו להגיד: אני לא יודע לקרוא ולא הצלחתי לקרוא.

<נמרוד הגלילי: זה דבר חיובי.

<נמרוד הגלילי: אני מקווה שזה אכן יקוים.

<נמרוד הגלילי: לגבי המבצעים המשולבים.

<נמרוד הגלילי: אנחנו סבורים שנכון להכניס את השינוי ואת ההוספה הזאת.

<נמרוד הגלילי: לא מדובר פה על שינוי משמעותי.

<נמרוד הגלילי: אף אחד גם לא מבקש לדחות את התקנות של שקיפות המחירים בעוד זמן.

<נמרוד הגלילי: את התאריך שנקבע של 6 חודשים מיום הפרסום, שזה 20 במאי, אף אחד לא מבקש לדחות.

<נמרוד הגלילי: אם ניתן יהיה להציג מבצעים משולבים שיתנו תמונה מלאה ושקיפות מלאה, אני חושב שמי שירוויח מזה יהיה הצרכן.

יעקב אשר: שקיפות מלאה ולא מבלבלת.

יעקב אשר: זה הגבול הדק.

<נמרוד הגלילי: אני לא חושב שזה מבלבל.

<נמרוד הגלילי: לא כל כך ברורה לנו ההתעקשות כאן להוסיף איזה סוג של מידע לגבי ארץ הייצור, שם היצרן.

<נמרוד הגלילי: אנחנו לא כל כך מבינים מה מהות הדרישה הזאת.

<נמרוד הגלילי: אם אני רוצה פסטה ברילה, אני רוצה פסטה ברילה, לא מעניין אותי אם זה יוצר באיטליה או יוצר בספרד.

<נמרוד הגלילי: מדובר פה על איזה שהוא תהליך של טיוב נתונים שכל הרשתות יצטרכו לבצע.

<נמרוד הגלילי: זה רק ייקר את כל המהלך.

<נמרוד הגלילי: גם ככה אתה משקיע במערכות מידע.

<נמרוד הגלילי: זאת נראית לנו דרישה מיותרת שאפשר להוריד מנוסח התקנות.

יעקב אשר: למה היא גורמת לכם?

<נמרוד הגלילי: לתהליך של טיוב נתונים.

<יהודה לניאדו: זאת אינפורמציה שלא קיימת אצל אף אחד במערכת.

<יהודה לניאדו: זה מושיב אנשים להכין את כל הפריטים.

<יהודה לניאדו: יש מאות אלפי פירטים ברשתות.

<יהודה לניאדו: מבקשים להוסיף נתונים שלא קיימים היום.

<יהודה לניאדו: אני מניח שכל האחרים שילמו הרבה כסף לעורכי דין על מנת שיסבירו להם את החוק.

<יהודה לניאדו: אני הולך לשלם עוד הרבה הרבה כסף לחברות התוכנה כדי לעמוד בחוק שקיפות מחירים.

<יהודה לניאדו: אני מאוד מבקש שתתחשבו.

<יהודה לניאדו: בצד השני אין אנשים רעים שכל מה שהם מבקשים זה להזיק לצרכן.

<יהודה לניאדו: האינפורמציה הזאת, המידע הזה לא יועיל לצרכן .

<יהודה לניאדו: זה יקשה עלינו, זה יעלה לנו הרבה כסף.

<יהודה לניאדו: אתם יודעים מי ישלם את זה בסוף.

<יהודה לניאדו: מי שחושב שהצרכן לא ישלם את זה, טועה בגדול.

<יהודה לניאדו: הצרכן ישלם את כל העלויות.

<יהודה לניאדו: זה יתגלגל עליו.

<יהודה לניאדו: אני לא מכיר אף בעל רשת שיביא כסף מהבית כדי לממש את החוק הזה.

יעקב אשר: הרשות להגנת הצרכן, הצורך בפירוט הזה - -

<חנה טירי: אנחנו חושבים שמדובר בפרטים מהותיים.

יעקב אשר: זה קשור להורדת המחירים?

<חנה טירי: אלה נתונים נוספים.

<קריאה: זה קיים על המוצר עצמו.

<חנה טירי: מה המטרה של שקיפות המחירים?

<חנה טירי: שהצרכן יוכל לעשות לעצמו סל מוצרים עוד לפני שהוא מגיע לחנות, לראות מה הסל הזול וללכת לחנות שהוא בוחר.

יעקב אשר: מה זה משנה מאיזו ארץ זה מגיע?

<חנה טירי: ודאי שזה רלוונטי.

<חנה טירי: אלה פרטים מהותיים.

<תמר פינקוס: יש אנשים שחשוב להם אם זו תוצרת סין, תוצרת יפן או תוצרת אנגליה.

יעקב אשר: מדובר פה על אוכל.

<תמר פינקוס: אוכל זה דבר מאוד חשוב.

<ענבל סיידוף בראשי: כמה אנשים פה מסתכלים מאיזו ארץ ייצור הם קונים את המרשמלו?

<תמר פינקוס: אני תמיד מסתכלת על ארץ הייצור.

<ענבל סיידוף בראשי: מסתכלים על המקרו.

<תמר פינקוס: אני לא רוצה לקנות מוצרים מסין.

יעקב אשר: זה מתאים לשכבות מסוימות באוכלוסייה שמחפשות מרשמלו משוויץ.

יעקב אשר: זה לא התפקיד שלנו.

יעקב אשר: אותו יצרן שמייצר שוקולד שוויצרי ידאג לכתוב את זה כשהוא רוצה.

יעקב אשר: כשאתם באים ומנסים לחייב - -

<תמר פינקוס: חוק סימון מחירים זה לא משהו שהומצא עכשיו.

<קריאה: זה לא נועד להחליף את החוק.

<שלום נעמן: אתם מתנהגים אלינו כאל סוחרי סמים.

<תמר פינקוס: אצל סוחרי סמים לא חשוב מאיפה הגיע ההרואין.

<תמר פינקוס: כל הרואין הוא רע.

יעקב אשר: אם החוק כבר קיים היום, למה שלא - -?

<תמר פינקוס: אני אומר לאדוני מדוע.

<תמר פינקוס: יכול להיות שיש מרשמלו מסין שעולה שקל, ויש מרשמלו משוויץ שעולה 5 שקלים.

<תמר פינקוס: אני לא רוצה לקנות לפי הזול.

<תמר פינקוס: אני רוצה לדעת איפה זה יוצר, בדיוק כמו שאני רוצה לדעת איפה יוצרה המכונית.

<יהודה לניאדו: אין להם את אותו בר קוד.

<יהודה לניאדו: זה לא אותו מוצר.

<אתי בנדלר: אני לא יכולה להגיד אם ראוי לדרוש את זה או לא ראוי לדרוש את זה, אבל להגיד שזה נתון חסר משמעות לצרכן בכל המקרים - -

יעקב אשר: אני לא בטוח שבחוק הזה הוא חשוב כל כך.

יעקב אשר: הוא חשוב בדברים אחרים.

<אתי בנדלר: הזכירו לי שבזמנו נעשה ניסיון לעשות ייבוא מקביל של חיתולי האגיס מתורכיה.

<אתי בנדלר: לא ציינו בהתחלה שזה מתורכיה.

<אתי בנדלר: היו תלונות של צרכנים על כך שזה באיכות שונה.

<ענבל סיידוף בראשי: איפה האגיס מיוצר?

<תמר פינקוס: לא משנה הארץ, משנה הדוגמה.

<תמר פינקוס: לצרכן חשוב לבנות סל מוצרים בידיעה מושכלת.

<תמר פינקוס: הוא יבנה את סל המוצרים שלו ממכלול האינפורמציה – המחיר, ארץ הייצור, מאיפה זה מגיע.

<ליאור לוי: השאלה כמה זה יעלה לצרכן, גברת פינקוס.

<תמר פינקוס: זה בדיוק אחד הדברים להגברת התחרות.

<תמר פינקוס: אני יכולה להגביר את התחרות כשאני יודעת לא רק מה השם של המוצר, אלא מאיפה הוא בא ומאיפה כדאי לי.

<תמר פינקוס: כשעוסק יצטרך להחליט מה הוא רוצה למכור לצרכן ואיך הוא רוצה להגביר את התחרות, ארץ הייצור היא זאת שתגביר את התחרות.

<יהודה לניאדו: כשמשווים שני מוצרים, האחד מסין והאחד מספרד, מן הסתם יהיה להם בר קוד שונה.

<יהודה לניאדו: כשהמערכת הזאת תשווה בין מוצרים עם בר קוד שונה, זאת לא תהיה השוואה.

<יהודה לניאדו: היא מן הסתם תשווה שני מוצרים בעלי אותו בר קוד.

<יהודה לניאדו: היא לא מסוגלת להשוות שני מוצרים שהם לא עם אותו בר קוד.

<יהודה לניאדו: ארץ המוצא היא אינפורמציה.

<יהודה לניאדו: אם האינפורמציה הזאת הייתה קיימת בתוך מערכות המחשוב שלנו, הוויכוח הזה היה מיותר.

<יהודה לניאדו: מה שאנחנו באים ואומרים פה זה שזה מהלך שיעלה המון כסף והמון מאמץ, כאשר התועלת שלו היא לא מי יודע מה.

<יהודה לניאדו: זה לא שאנחנו האנשים הרעים שכל מה שאנחנו רוצים הוא לעשות רע לצרכן.

<יהודה לניאדו: כך זה משתמע.

<ערן מאירי: תראו את האבסורד כשלא מתייעצים איתנו.

<ערן מאירי: מחר מחליט שר הכלכלה לאפשר ייבוא בפטור ממכס של עגבניות מירדן כיוון שהמחיר של העגבניות בארץ יקר.

<ערן מאירי: בסופר יש עגבניות.

<ערן מאירי: משנה למישהו אם העגבניות מירדן או מאיזה שהוא מושב בנגב?

<ערן מאירי: אני יכול לכתוב את זה?

<ערן מאירי: מישהו יכול לכתוב את זה?

<ערן מאירי: נניח שאני קונה מותג בינלאומי.

<ערן מאירי: יכול להיות שהחברה תחליט לייצר את זה פעם אחת בבולגריה, פעם אחת בשוויץ ופעם אחת בפולין.

<שלום נעמן: זה אותו בר קוד.

<ערן מאירי: אני קונה את המותג.

<ערן מאירי: האם אני צריך להחליף כל יום את שמות הארצות?

<ערן מאירי: כל הדברים האלה זה עלויות מטורפות.

<ערן מאירי: זה עדיין לא נועד להחליף את חוק הגנת הצרכן.

<ערן מאירי: על המוצר עצמו הכל מסומן.

<קריאה: תבטל את זה.

<אהוד פלג: הטענה שהוספת שם המדינה תייקר מאוד את המוצר לצרכן היא קשה לתפישה.

<אהוד פלג: אנחנו לא מדברים על רעים.

<אהוד פלג: השיח הזה הוא לא שיח בין רעים לטובים.

<אהוד פלג: לא צריך לעשות דמוניזציה הפוכה או התקרבנות מיותרת של העסקים שעד היום מנעו מהצרכנים את היכולת הקלה להשוות.

<אהוד פלג: צריך גם לתת את משקל הנגד פה.

<אהוד פלג: יש דבר שנקרא תמורה לכסף.

<אהוד פלג: התמורה לכסף היא מרכיב מאוד חשוב בעיני הצרכן.

<אהוד פלג: זאת זכותו הבסיסית כאשר הוא בא לבצע השוואות.

<אהוד פלג: המחיר זה דבר אחד, התמורה לכסף זה דבר אחר.

<אהוד פלג: ככל שהפרטים שנדרשים פה מוסיפים על הערך של המוצר בעיני הצרכנים, אי אפשר לטעון בפטרונות כזאת שהדברים האלה מיותרים.

יעקב אשר: פטרונות זה לא שם המשחק פה.

<שלום נעמן: אין בעיה שהצרכן יקבל כמה שהוא רוצה, הבעיה שהוא רוצה את הכל בחינם.

<שלום נעמן: היבואן מחליט אם משחת השיניים מגיעה מתורכיה או מגיעה מיוון.

<שלום נעמן: אני לא יכול לעקוב כל פעם ולכתוב מאיפה משחת השיניים מגיעה.

<שלום נעמן: אם יהיה חוק שיגיד שעל כל אינפורמציה כזאת מוסיפים 10 אגורות למוצר, אין בעיה, הצרכן יקבל את האינפורמציה הזאת.

<שלום נעמן: הבעיה שהוא רוצה את הכל בחינם.

<שלום נעמן: לנו זה עולה.

<שלום נעמן: אי אפשר לתת בחינם את מה שעולה לנו.

<ענבל סיידוף בראשי: משפט אחד בהקשר לשקיפות המחירים.

<ענבל סיידוף בראשי: החוק הזה נוצר ונחקק בעקבות המחאה בשנת 2011 של הצרכנים על יוקר המחייה.

<ענבל סיידוף בראשי: לא ברור איך שקיפות מחירים תביא להוזלת המחירים.

<ענבל סיידוף בראשי: אנחנו מבינים, וגם האדם הסביר מבין, שזה בדיוק מצב הפוך.

<ענבל סיידוף בראשי: זה עניין אחד.

<ענבל סיידוף בראשי: לא על זה באתי לדבר.

<ענבל סיידוף בראשי: עו"ד שוורץ וכל החבר'ה של הממונה על ההגבלים העסקיים נותנים לנו מענה לשאלותינו, אין לי תלונות, הבעיה היא שבמפגשים האלה מקבלים מענה x.

<ענבל סיידוף בראשי: באופן שיטתי פרופ' גילה, אנדרי ועו"ד שוורץ מסבירים לנו שצריך לנתב את כל יחסי הסחר למחיר יחידת מוצר, להנחות.

<ענבל סיידוף בראשי: הם אומרים לנו לגלם הכל בהנחה.

<ענבל סיידוף בראשי: כשאנחנו אומרים שיש לנו מחלקת שיווק עם פעילות ענפה לטובת הצרכן, שנבוא, נקבל מהספקים השתתפות בצורה של הנחה במחיר ליחידת מוצר, הם אומרים לנו שאנחנו לא יכולים.

<ענבל סיידוף בראשי: אז מה, נסגור את מחלקת השיווק?

<ענבל סיידוף בראשי: אלו הפעילויות שלנו נטו לצרכן.

<ענבל סיידוף בראשי: הם הסבירו לנו אחרת בכל המפגשים.

<אורי שוורץ: את מתייחסת למצב שבו הספק - -?

<ענבל סיידוף בראשי: יש לנו פעילות שיווק.

<אורי שוורץ: את מדברת על פעילות שיווק שבה הספק משתתף במימון?

<ענבל סיידוף בראשי: לא במימון.

<ענבל סיידוף בראשי: הוא מעוניין להשתתף.

<ענבל סיידוף בראשי: ,

<אורי שוורץ: הוא צריך לקנות את זכותו להשתתף?

<רעות בן דויד: הוא יקנה את זכותו בתמורה להנחה במוצרים.

<רעות בן דויד: במכתב ששלחתם לנו עם תשובה לשאלה הזאת אמרתם שזה בלתי אפשרי.

<רעות בן דויד: אנחנו רוצים לדעת אם זה אפשרי.

<אורי שוורץ: אתם רוצים לעשות פעילות שיווקית?

<רעות בן דויד: יש פעילויות שאנחנו עושים.

יעקב אשר: הם לא מתמחרים את זה בכסף, הם מתמחרים את זה כמו שהוא ציין קודם לגבי ה"חותמת האדומה".

<אורי שוורץ: הספק רוצה לקנות את הזכות שלו להשתתף בפעילות השיווקית באמצעות הנחה על יחידות מוצר?

<ענבל סיידוף בראשי: למשל.

<אורי שוורץ: אני חושב שזה בסדר.

<ענבל סיידוף בראשי: אנחנו גם מבינים שזה בסדר.

<ענבל סיידוף בראשי: לא נוח להם שניכנס לשאלות נקודתיות.

<ענבל סיידוף בראשי: אנחנו מעוניינים להמשיך לדבר איתם באופן פרטי, אבל הם נותנים לנו תשובות אחרות.

<אורי שוורץ: יש את האיסור על רכישת שטחי מדף.

<ענבל סיידוף בראשי: לא מדברים על שטחי מדף.

<קריאה: הוא לא מתערב.

<ענבל סיידוף בראשי: אני מקצה את שטחי המדף.

<אורי שוורץ: אני אומר בזהירות, לפי מה שתיארתם כרגע, שזה נשמע לנו בסדר.

<ענבל סיידוף בראשי: יפה, אבל לאחר מכן אתם נותנים לנו תשובה אחרת.

<דיויד גילה: הכי יעיל לדבר איתנו.

<דיויד גילה: זה לא הפורום המתאים לשאלות.

<ענבל סיידוף בראשי: פרופ' גילה, אנחנו מקבלים תשובות לא ברורות.

<דיויד גילה: התשובות יהיו מלאות.

יעקב אשר: תודה שהצגתם את זה, כי אני חושב שהדברים צריכים להיות מובנים.

יעקב אשר: יכול להיות שכתשובה על מקרה מסוים יכולה להיות אי הבנה.

<ענבל סיידוף בראשי: אדוני יושב-ראש הוועדה, אני מבינה את האי נוחות לדבר פה על נקודות פרטניות, אבל מנהל הסחר פה חייב תשובות על מבצעים.

יעקב אשר: אני מבקש לתת עוד קצת אורך זמן וסבלנות לשאלות נקודתיות, כדי שכשנגיע להשקת החוק הדברים יהיו ברורים לאנשים.

יעקב אשר: לצורך כך יש ישיבות מעקב.

יעקב אשר: זאת דוגמה אחת.

יעקב אשר: בטח יש עוד 10 שאלות לאחרים.

יעקב אשר: אני מודה לך על כך.

<יוסי סבתו: אנחנו רוצים עמדה סופית בנושא של התחשבנות עם ספק בסוף החודש.

<דיויד גילה: יש תשובה באתר.

<יוסי סבתו: יש תשובה, אבל היא לא מובנת, היא חלקית.

<יוסי סבתו: זה מאוד חשוב לכלל האנשים שנמצאים פה.

<יוסי סבתו: נניח יש מצב שבו הספק נתן לנו ב-10 שקלים מוצר אבל באמצע החודש החליט להוזיל אותו ב-2 שקלים.

<יוסי סבתו: לא ניתן להתחשבן במחיר הקנייה מראש, כי המצב הזה קורה באמצע החודש.

<יוסי סבתו: האם ניתן להתחשבן בסוף החודש על כל הסחורה?

<דיויד גילה: תדבר עם הצוות.

<דיויד גילה: אדוני, זה לא הפורום לשאלות כל כך ספציפיות.

<יוסי סבתו: לא נתתם תשובה מלאה.

<אורי שוורץ: ענינו על זה.

<אורי שוורץ: זה הכל מופיע באתר שלנו.

<אורי שוורץ: אם זה עדיין לא ברור, אתם מוזמנים לפנות שוב.

יעקב אשר: אתם יכולים לפנות שוב.

יעקב אשר: יכול להיות שיגידו לכם שהתשובה הקודמת הייתה מספקת.

יעקב אשר: יכול להיות שהם טעו.

יעקב אשר: אם הם טעו, הם יתקנו את זה.

<שלום נעמן: כל הנתונים שעוברים מהרשתות לאותו אתר - -

יעקב אשר: אולי תחשבו שוב בעניין הזה.

יעקב אשר: יכול להיות שלגבי החלק הזה הייתי נותן תקופה ארוכה יותר בשביל להיכנס אליו.

יעקב אשר: יש כאן דברים שצריך לחשוב לגביהם מה העיקר ומה הטפל.

יעקב אשר: אני לא אומר שזה לא חשוב.

יעקב אשר: אין לי הרבה ניסיון בקמעונאות.

יעקב אשר: כשאנחנו באים עם כל כך הרבה דברים ועם כל כך הרבה שינויים דרמטיים - - נכון שמדובר פה בחברות הגדולות ויש חצי שנה - -

<שלום נעמן: נניח יש מצב שהגיעו 1000 משחות שיניים מתורכיה ו-1000 משחות שיניים משוויץ.

<שלום נעמן: שתיהן עם אותו בר קוד.

<שלום נעמן: מה אני ארשום - חצי חצי?

<תמר פינקוס: 1000 כאלו ו-1000 כאלו.

<קריאה: מה את קונה?

<תמר פינקוס: אני אחליט.

<שלום נעמן: זה אותו בר קוד.

<תמר פינקוס: אני רוצה לדעת אם המשחה היא מתורכיה או משוויץ.

<תמר פינקוס: אני צריכה להגיד לך מראש מה אני רוצה לקנות?

<קריאה: אם זה אותו בר קוד, איך תזהי?

<אתי בנדלר: ארץ הייצור רשומה על המוצר עצמו.

<קריאה: בשביל מה את צריכה לקרוא את זה באינטרנט?

יעקב אשר: אם יש עדיין דברים שמחכים להבהרות משפטית וסופיות, כדאי שתאיצו את הקצב של הדברים האלה על-מנת שתהיה בהירות מוחלטת.

יעקב אשר: אם לא כתוב בצורה ברורה שזה עבר, מחר פתאום יכול איזה יועץ משפטי לשנות את הדברים.

יעקב אשר: אני מבקש לנסות להאיץ את הדברים, כדי שהבהירות תהיה מקסימאלית.

יעקב אשר: לגבי התהליך שהתחלתם בנושא המחשוב והדברים האלה.

יעקב אשר: אני מקווה שתסיימו אותו במהרה וכמה שיותר בהבנות.

יעקב אשר: אנחנו ניפגש פה, בעזרת השם ובעזרת ועדת ההסכמות, בעוד חודש.

יעקב אשר: אני חושב שאם נצייר את זה באיזה שהוא גרף, אנחנו בהחלט יורדים לאט לאט בדברים הפחות ברורים, למרות שהברור לא תמיד הוא המוסכם.

יעקב אשר: מאחר ויש פה מערכת ענקית שצריכה לעבוד יחד, אז ככל שנהיה סובלניים יותר - - אני חושב שהייתי מספיק סובלני.

יעקב אשר: אני חושב, מעבר לכך שנתנו מילים טובות לממונה ולממונה, שצריך לשבח את האנשים, למרות שאלה אנשים פרטיים.

יעקב אשר: אפשר להבין ואפשר לשבח את זה שהם באים ועושים את זה בצורה תרבותית.

יעקב אשר: הם בהחלט מנסים להתכנס לדבר שלא כולם אוהבים אצלם.

יעקב אשר: זה לגיטימי לחלוטין.

יעקב אשר: אני חושב שהשיח הוא בסופו של דבר שיח טוב.

יעקב אשר: שני הצדדים צריכים להיזהר.

יעקב אשר: בהחלט מגיע לכם ישר כוח.

יעקב אשר: תמשיכו את השאלות והתשובות עד שיהיה ברור, עד כמה שאפשר ועד כמה שיד אדם מגעת.

יעקב אשר: תודה רבה לכם.

יעקב אשר: ניפגש אחרי ועדת ההסכמות.